Lo que sé de los vampiros

Lo que sé de los vampiros (Tio kion mi scias pri vampiroj) estas romano de la hispana verkisto Francisco Casavella, kiu havigis al li la Premion Nadal de 2008. Temas pri ampleksa historia romano kun agado kiu okazas en la 18-a jarcento, kiu temas ne tiom pri vampiroj, sed ĉefe pri du roluloj: unu (Welldone) kiu ŝajne trairis diversajn epokojn (ja kiel vampiroj), dum la ĉefrolulo (Martín de Viloalle) estas desegnisto, kiu faras odizeadan itineron el Hispanio, tra Italio, grandurboj kaj kortegoj de Centra Eŭropo ĝis Parizo. Tio koincidas kun trarigardo al la forpelo de jezuitoj (1767 kaj poste), framasonismo, prusia hegemonio kaj Franca revolucio (ĉirkaŭ 1789). 

Intrigo

 Por el rey de Prusia (Por la prusia reĝo). Batalo de Leuthen (1757), teknikoj de la prusia armeo; kaj aŭstria kaj prusia venko ĉe Neisse, Jean Deville mortas, la reĝo Frederiko la Granda admonas malkuraĝan militiston.
 El niño que juega con barro ( La infano kiu ludas perkote). Deville estas Gonzalo de Volaille. Lia frato Martín desegnas. En familia portreto aperas ankaŭ mortintaj fratoj. Gonzalo foriras kaj Martín estos jezuito. Li perdas sian karan fratinon (nun edzinon) kaj obsedas pri handikapulo similaspekta.
 "Id e incendiad el mundo" (Iru kaj bruligu la mondon). Martín en la jezuita lernejo estas subpremata kaj humiligata pro ricevo de letero de sia fratino. Forpelo de la jezuitoj el Hispanio (1767). Martín estas la nura novico kiu akompnaas la jezuiton al ekzilo. Surŝipe li spionas la jezuitojn komisie de kapitano por ke tiu tenu sekrete liajn satirajn desegnaĵojn pri jezuitoj. Alveno en Romon.
 La brusca mudanza (La subita ŝanĝo). Li sukcesas kiel desegnisto (1772) kaj laboras por trompulo Fieramosca (kaj Welldone). Amafero kun lia filino Rosella. Konversacio kun Welldone pri Voltaire. Fieramosca maldungas lin kaj li iras ĉe Welldone, kiu diskursas pri la dekadenco de Romio kaj la plumbo.
 Falsario (Falsulo). Martín veturas norden al Centra Eŭropo kun Welldone kaj lia servisto Dimitri, kaj kontaktas kun framasonoj. En 1778 en Brandenburgo. Martín volas reveni al Romo, sed Welldone tute ne. En ceremonio por inici Martenon, Welldone estras kaj la reĝo Frederiko ĉeestas kaj impertinentas, kio fuŝas la ceremonion. Welldone kaj Dimitri celebras la morton de Voltaire, sed Dimitri kolapsas kaj mortas. Martín jam liberigita reiĝas karikaturisto en foiro de Hanovro. Amoro kun kelnerino Frieca kaj Welldone rekaptas lin.
 El oro español (La hispana oro). En Schleswig-Holstein, kortega kastelo Gottorp, W kaj M rendevuas kun princoj. La kanceliero Koeppern kritikas la projekton de Homurbo kaj la fraŭdojn de W. M estas dungita kiel desegninstruisto de du junaj princoj. Li organizas kun ili spektaklon de magia mekanismo. W interrompas kaj impertinentas; oni babiladas pri la eterna juneco kaj la hispana oro elfarebla el ovo de bazilisko. Oni vipas W.
 El huevo del basilisco (La ovo de la bazilisko). En 1784 M scias, ke W mortis. En 1786 Gretha rakontas pri la lastaj jaroj de W kaj portas lian 26-paĝan leteron de 1781 pri la vampirleĝo, kiel abstrakta teorio de eterneco kaj liaj pluraj personecoj tratempaj, rakontoj pri Francio en 1760, pri madame Pompadour, Voltaire, li kiel sekreta diplomato ktp.
 Algo nuevo que mirar (Io nova mirinda). 1789, en revolucia etoso M estas kun presisto Rivette kaj lia edzino Emmanuelle. Memoroj pri Gottorp, francaj onidiroj pri Schleswig-Holstein pro W. Oni komisiis M por publikigo de verko pri W, sed fakte nur laŭdo al la princoj de S-H. Li veturas al Parizo ĉe la presisto Rivette kun la samseksema kantisto Fabianus, kiu survoje memmortigas kaj M malatentas la komision kaj alproprigas la komisiitan monon. Letero de la nova senjoro de Viloalle, lia nevo Gonzalo, filo de lia kara fratino Elvira, nun monaĥino, ke li ne raktas reveni, ĉar estas jezuito. En muelejo li savas virinon Heloïse en kiu li vidas sian fratinon. Li desegnas epizodojn de la revolucio, kiujn malakceptas la modera Rivette, kiu defendas Mirabeau kontraŭ Marat.
 El mejor día de nuestras vidas (La plej bona tago de niaj vivoj). Adolto kun Emmanuelle dum Rivette entuziasmas por Mirabeu kaj revolucia Festo Federacia. Iu ĉarlatano aperas kiel grafo Saint-Germain (kio estis unu el la nomoj de W) vendante eliksiron de eterneco. M trovas Heloïse, kiu rezultas esti filino de Rosella, kiu vivas kun sia patro, jam kaduka. Rosella estis putino, kaj nun aktorino. M konstruas por ili mekanisman spektaklejon. Mirabeau mortas. Malsukcesa fuĝo de la reĝa familio kaj radikaliĝo de la revolucio. Emmanuelle abandonas sian edzon kaj geedze kaj politike; poste ŝi reprenas la amaferon kun M kiu vivas kun la trupo Marceau (Rosella ktp.). Ŝi supozas, ke Roberta-Heloïse estas lia filino.
 Torres antiguas, distantes agujas (Malnovaj turoj, distaj pingloj). Oni malkovras iaman perfidon de Mirabeau kun la reĝo kontraŭ la revolucio, kio endanĝerigas Rivette kaj lin mem. Fakte okazas ampleksa priserĉado de la trupo kaj de li mem, denuncitaj de Rivette. M demandas al Emmanuelle pri sia filino Roberta kaj finfine ĉiuj aperas kaŝitaj. Emmanuelle helpas ilin fuĝi kiel teatra trupo, sed ĉio preskaŭ fiaskas kiam ili eliras el la grandurbo kiam oni pafas M.
 Telón (Finkurteno). Jarojn poste, en Halifakso, Kanado, la trupo de Roberta nun Ferguson, jam edzino kun tri filoj, ludas teatraĵon nomitan Tio kion mi scias pri vampiroj, same kiel la romano mem. M estis vundita dum la fuĝo el Parizo: ne desegnas, verkas la teatraĵojn por la trupo, inter kiuj la nuna kun elementoj de sia propra vivo. Poste ebriemas, malsanas kaj en Augusta, Maine, preskaŭ mortonta, li foriras kun jezuitoj al indianaj teritorioj.

Referencoj

Bibliografio
 Francisco Casavella, Lo que sé de los vampiros, Destino, Barcelono, 2008, 567 pp. ISBN 978-84-233-4020-0

 Eksteraj ligiloj 
 Lo que sé de los vampiros, de Francisco Casavella Alirita la 20an de februaro 2026
 Lo que sé de los vampiros, de Francisco Casavella Alirita la 20an de februaro 2026
 Resumen y sinopsis de Lo que sé de los vampiros de Francisco Casavella Alirita la 20an de februaro 2026
 Lo que sé de los vampiros - Francisco Casavella 18a de oktobro 2010. Alirita la 20an de februaro 2026

Kategorio:Libroj aperintaj en 2008
Kategorio:Hispanlingvaj romanoj
Kategorio:Historiaj romanoj